กรุงเทพมหานครเตรียมแผนการบริหารจัดการน้ำในช่วงฤดูฝนปีนี้อย่างเต็มที่ พร้อมขอความร่วมมือประชาชนให้รักษาสิ่งแวดล้อมไม่ทิ้งขยะ หรือสิ่งกีดขวางทางระบายน้ำ
นางศิลปสวย  ระวีแสงสูรย์  ปลัดกรุงเทพมหานคร  พร้อมด้วยนายสมพงศ์  เวียงแก้ว รองปลัดกรุงเทพมหานคร นายณรงค์ เรืองศรี ผู้อำนวยการสำนักการระบายน้ำ ร่วมงานเสวนาโครงการสร้างการรับรู้การบริหารจัดการทรัพยากรน้ำของประเทศฤดูฝนปี 2562 โดยมี พลเอก ประยุทธ์  จันทร์โอชา  นายกรัฐมนตรีเป็นประธานเปิดงาน ณ ห้องมัฆวานรังสรรค์ ชั้น 3 สโมสรทหารบก        นายณรงค์  เรืองศรี  ผู้อำนวยการสำนักการระบายน้ำกรุงเทพมหานคร  เปิดเผยว่า กรุงเทพมหานครได้ดำเนินโครงการเพิ่มประสิทธิภาพการระบายน้ำต่างๆเพื่อป้องกันและแก้ไขปัญหาน้ำท่วมในพื้นที่ซึ่งกรุงเทพมหานครก็ได้เตรียมความพร้อมทั้งช่วงก่อนฤดูฝน โดยเตรียมความพร้อมด้านระบบท่อระบายน้ำ สถานีสูบน้ำ การขุดลอกคูคลอง รวมถึงตรวจอุปกรณ์การระบายน้ำให้สามารถใช้งานได้ทุกตัว          ส่วนในช่วงฤดูฝนก็ได้ติดตามสถานการณ์อย่างใกล้ชิดจากศูนย์ควบคุมระบบป้องกันน้ำท่วมเพื่อประสานไปยังหน่วยงานที่เกี่ยวข้องแจ้งเตือนไปยังเขตสำนักงานเขตทั้ง50 เขต เพื่อเร่งระบายน้ำและแก้ปัญหาอย่างเร่งด่วนรวมถึงประชาสัมพันธ์ไปยังประชาชนในพื้นที่ให้รับทราบข่าวสารปัจจุบันกรุงเทพมหานครมีจุดอ่อนน้ำท่วมจำนวน14 จุด//จุดเฝ้าระวังจำนวน56  จุดซึ่งกรุงเทพมหานครก็ได้เตรียมพร้อมด้านระบบระบายน้ำในทุกๆจุดเรียบร้อยแล้ว        ทั้งนี้ กรุงเทพมหานครขอความร่วมมือประชาชน ในการเตรียมความพร้อมด้านระบบระบายน้ำบริเวณอยู่อาศัยของตนเองไม่ทิ้งขยะลงในแม่น้ำลำคลองรวมถึงได้ประสานไปยังผู้ประกอบการโครงการก่อสร้างรถไฟฟ้าหรือโครงการที่ใช้พื้นที่สาธารณะต่างๆให้ดูแลความเรียบร้อยในพื้นที่ไม่ให้มีสิ่งกีดขวางทางระบายน้ำ          อย่างไรก็ตาม นายกรัฐมนตรีได้กำชับกรุงเทพมหานครในเรื่องของการบริหารจัดการน้ำ  ให้ตรวจดูความพร้อมของระบบการระบายน้ำต่างๆเพื่อไม่ให้เกิดข้อผิดพลาดด้านระบบเังกล่าวในช่วงฤดูฝนเพื่อเป็นการป้องกันแก้ไขปัญน้ำท่วมและลดความเดือดร้อนให้แก่พี่น้องประชาชนต่อไป #สำนักข่าว #กรมประชาสัมพันธ์ #บริหารจัดการน้ำ  #น้ำท่วมกรุงเทพ  #กรุงเทพมหานคร